=== Det slesvig-holstenske spørgsmål ===
Omkring [[1830]] opstod en tysk bevægelse, der ønskede dels en fri forfatning for Slesvig og Holsten, dels at Slesvig (som var et dansk [[len]]) skulle med i [[det tyske forbund]], som [[Hertugdømmet Holsten|Holsten]] og [[Kreis Herzogtum Lauenburg|Lauenburg]] allerede var, og danne forbundsstaten Slesvig-Holsten med grænser ved [[Kongeåen]] og [[Elben]]. Det gik stik imod den danske nationale bevægelses holdninger. De danske [[De Nationalliberale|nationalliberale]] ville afskaffe hertugdømmet og have Slesvig indlemmet i kongeriget, det vil sige, at [[Jylland]]s sydgrænse skulle være [[Ejderen]]. Sproggrænsen mellem tysk og dansk gik igennem Slesvig: i de sydligste dele taltes overvejende tysk, i de mellemste dele både dansk og tysk og i de nordligste dele altovervejende dansk. Den danske regering slog fast, at Slesvig under alle omstændigheder skulle forblive dansk, mens Holsten var velkommen til at træde ud af rigsfællesskabet og blive selvstændigt medlem af Det tyske Forbund.
Titler Religion Samfund Historie